b'\n_START_ARTICLE_\nMestna ob\xc4\x8dina\n_START_PARAGRAPH_\nM\xc3\xa9stna \xc3\xb3b\xc4\x8dina je ob\xc4\x8dina, ki zaobse\xc5\xbee ve\xc4\x8dje mesto. V Sloveniji Zakon o lokalni samoupravi v 16. \xc4\x8dlenu dolo\xc4\x8da, da lahko mesto dobi status mestne ob\xc4\x8dine, \xc4\x8de ima najmanj 20 tiso\xc4\x8d prebivalcev in najmanj 15 tiso\xc4\x8d delovnih mest, od tega najmanj polovico v terciarnih in kvartarnih dejavostih in je geografsko, gospodarsko in kulturno sredi\xc5\xa1\xc4\x8de svojega gravitacijskega obmo\xc4\x8dja. Izjemoma lahko pridobi status mestne ob\xc4\x8dine mesto iz zgodovinskih razlogov. Na mestno ob\xc4\x8dino dr\xc5\xbeava lahko prenese opravljanje dolo\xc4\x8denih nalog iz svoje pristojnosti, ki se nana\xc5\xa1ajo na razvoj mesta.'